ປະທານາທິບໍດີ Kabila ມີຄະແນນນຳໜ້າ ໃນການເລືອກຕັ້ງຢູ່ ຄອງໂກ
ຜົນການນັບບັດບາງສ່ວນ ໃນການເລືອກຕັ້ງປະທານາທິບໍດີ ຢູ່ຄອງໂກ ສະແດງໃຫ້ເຫັນວ່າ ທ່ານ Kabila ມີຄະແນນນຳໜ້າ
ປະທານາທິບໍດີຂອງສາທາລະນະລັດປະຊາທິປະໄຕຄອງໂກທ່ານ Joseph Kabila ໄດ້ມີ ຄະແນນສຽງນຳໜ້າໃນຕອນຕົ້ນໆໃນການນັບບັດຄະແນນສຽງໃນການເລືອກຕັ້ງປະທາ ນາທິບໍດີໃນສັບປະດານີ້ ທ່ານ Mathieu Mpita ໂຄສົກຂອງຄະນະກຳມາທິການເລືອກຕັ້ງແຫ່ງຊາດທີ່ເປັນອິດສະ ຫຼະຂອງຄອງໂກກ່າວຕໍ່ວີໂອເອພາກພາສາຝຣັ່ງໄປຍັງອາຟຣິກາໃນມື້ວັນສຸກວານນີ້ວ່າ ມາ ຮອດປັດຈຸບັນທ່ານ Kabila ໄດ້ຮັບ 1 ລ້ານ 5 ແສນຄະແນນຂະນະທີ່ຜູ້ນຳຝ່າຍຄ້ານອະ ວຸໂສ ທ່ານ Etienne Tshisekedi ເປັນທີ 2 ໄດ້ຮັບຄະແນນ 996,000 ສຽງ ທ່ານ Mpita ກ່າວວ່າມາຮອດເວລານີ້ມີການນັບບັດຄະແນນສຽງແຕ່ພຽງ 15 2% ທໍ່ນັ້ນ ປະທານາທິບໍດີ Kabila ໄດ້ລົງສະມັກເອົາຕຳແໜ່ງຕື່ມອີກແຂ່ງກັບຜູ້ທ້າທາຍທັງໝົດ 10 ຄົນຊຶ່ງ 3 ຄົນໃນຈຳນວນດັ່ງກ່າວ ຮຽກຮ້ອງໃຫ້ປະກາດໃຫ້ການເລືອກໃນຄັ້ງນີ້ເປັນໂມຄະ ຍ້ອນມີການລະເມີດກົດລະບຽບເລືອກຕັ້ງແລະເປັນດ້ານພະລາທິການ ຄອງໂກ ຊຶ່ງເປັນປະເທດທີ່ກວ້າງໃຫຍ່ໄພສານໃນເຂດອາຟຣິກາກາງໄດ້ກຳນົດໃຫ້ມີການ ເລືອກຕັ້ງເປັນເວລານຶ່ງມື້ໃນວັນຈັນຜ່ານມາ ແຕ່ການປ່ອນບັດຍັງດຳເນີນຢູ່ຕໍ່ມາຈົນຮອດ ມື້ວັນພຸດຫຼັງຈາກຫີບບັດແລະລາຍຊື່ຜູ້ມີສິດປ່ອນບັດໄດ້ສົ່ງໄປຮອດໜ່ວຍປ່ອນບັດຕ່າງໆ ຄະນະກຳມາທິການເລືອກຕັ້ງ ກ່າວວ່າ ຈະມີການພິມເຜີຍແຜ່ຜົນການເລືອກຕັ້ງຊົ່ວຄາວ ໃນວັນທີ 6 ທັນວາ ເວລາສະໄໝການດຳລົງຕຳແໜ່ງປະທານາທິບໍດີຂອງທ່ານ Kabila ສິ້ນສຸດລົງ ຜົນການເລືອກຕັ້ງສະມາຊິກສະພາແຫ່ງຊາດ ຊຶ່ງຈັດຂຶ້ນໃນສັບປະດານີ້ຄືກັນນັ້ນ ບໍ່ຄາດ ວ່າຈະມີການປະກາດໃຫ້ຊາບຈົນເດືອນມັງກອນປີໜ້າ